
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

409. Τροποποίηση διατάξεων του Π.Δ. 1338/1981 (ΦΕΚ 
ι’ 334/Α') «Οργανισμός Σχολής Μονίμων Υπαξιωματι- 

κών Ναυτικού (ΣΜΥΝ)». 1 

410. Ανώτατο ύψος των υποχρεώσεων που αναλαμβάνει ο 

Οργανισμός Ασφάλισης Εξαγωγικών Πιστώσεων, για 
την παροχή εγγυήσεων, ασφαλίσεων και αντασφαλί- 
σεων. 2 

411. Ρύθμιση και οργάνωση του ενιαίου ειδικού δημόσιου βι¬ 

βλίου καταχώρησης των συμβάσεων κοινοκτημοσύ¬ 
νης. 3 

412. Σύσταση Διευθύνσεων Διαχείρισης Υδατικών Πόρων 

Δυτικής Μακεδονίας, Κεντρικής Μακεδονίας, Ανατολι¬ 
κής Μακεδονίας και Θράκης... 4 


ΠΡΟΕΔΡΙΚΑ ΔΙΑΤΑΓΜΑΤΑ 

! - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 409 Χ (1) 
Τροποποίηση διατάξεων του Π.Δ. 1338/1981 (ΦΕΚ 334/Α') 
«Οργανισμός Σχολής Μονίμων Υπαξιωματικών Ναυτικού 
(ΣΜΥΝ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1 Έχοντας υπόψη: 

1. Τις διατάξεις των άρθρων 1 κάί 2 του Α.Ν. 428/1937 
«πε^ί της εν τω Β. Ναυτικό Εκπαιδεύσεως» (ΦΕΚ 15). 

β) Την από 3.3.1989 πρόταση του Γενικού Επιτελείου Ναυτι¬ 
κού. 

γ) Τη με αριθ. 378/1989 γνωμοδότηση του Συμβουλίου της 
Επικράτειας μετά από πρόταση του Υπουργού Εθνικής Άμυνας, 
αποφασίζουμε: 

Άρθρο 1 > 

1. Το άρθρο 31 του Π.Δ. 1338/81 συμπληρώνεται ως εξής: 

α) Στον τίτλο του άρθρου προστίθεται η λέξη «ορκωμοσία». 

β) Στο τέλος του άρθρου μετά την παράγραφο 4 προστίθενται 
παράγραφοι 5, 6, 7 και 8 ως εξής: ; 

«5. Μετά το τέλος της προπαιδεύσεως οι Δόκιμοι Υπαξιωματι- 
κοί που έχουν συμπληρώσει σύμφωνα με το νόμο της στρατολο¬ 
γίας, όπως κάθε φορά ισχύει, το 17ο έτος της ηλικίας τους δίνουν 


το καθοριζόμενο όρκο σε επίσημη τελετή που γίνεται στη Σχολή. 
Όσοι δεν έχουν συμπληρώσει το 17ο έτος ορκίζονται αμέσως 
όταν το συμπληρώσουν σαν Δόκιμοι Υπαξιωματικοί ή Δόκιμοι 
Κελευστές με μέριμνα της Σχολής ή της υπηρεσίας τους. 

6. Μετά την ορκωμοσία συντάσσεται πρωτόκολλο για όσους 
ορκίστηκαν και υπογράφεται από τον Διοικητή, τον Υποδιοικητή, 
τον Ιερέα που τους όρκισε και αυτούς που ορκίστηκαν. Το πρωτό¬ 
κολλο αυτό τηρείται στο Αρχείο της Σχολής. 

7. Μετά την ορκωμοσία οι ορκισθέντες υπάγονται στις διατά¬ 
ξεις του Στρατιωτικού Ποινικού Κώδικα (Σ.Π.Κ.) και θεωρού¬ 
νται στρατιωτικοί. 

8. Άρνηση ορκωμοσίας θεωρείται παραίτηση από τη Σχολή.» 

2. Το άρθρο 44 του Π.Δ. 1338/81 τροποποιείται ως εξής: 

α) Από τον τίτλο του άρθρου διαγράφεται η λέξη «ορκωμοσία». 

β) Η περίπτωση β της παραγράφου 1 καταργείται, η δε περί¬ 
πτωση γ αναριθμείται σε β. - 

γ) Οι παράγραφοι 2 .και 3 καταργούνται, η δε παράγραφος 4 
αναριθμείται σε 2. 

Άρθρο 2 

Η ισχύς του διατάγματος αυτού αρχίζει από τη δημοσίευσή 
του στην Εφημερίδα της Κυβερνήσεως. -ν 

Στον Υπουργό Εθνικής Άμυνας αναθέτουμε τη δημοσίευση 1 
και εκτέλεση του διατάγματος αυτού. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 410 (2) 

Ανώτατο ύψος των υποχρεώσεων που αναλαμβάνει ο Οργανι¬ 
σμός Ασφάλισης Εξαγωγικών Πιστώσεων, για την παροχή εγγυ¬ 
ήσεων,-ασφαλίσεων και αντασφαλίσεων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 12 του Ν. 
1796/1988 «σύσταση Οργανισμού Ασφάλισης Εξαγωγικών Πι¬ 
στώσεων» (ΦΕΚ 152/Α'/1988). 

2. Απόσπασμα Πρακτικού της 3ης Συνεδρίασης της 6ης 
Οκτωβρίου 1988 του Διοικητικού Συμβουλίου του Οργανισμού 

Ασφάλισης Εξαγωγικών Πιστώσεων. 

3. Τη γνωμοδότηση του Συμβουλίου της Επικράτειας με αριθ. 
283/1989, μετά από πρόταση των Υπουργών Εθνικής Οικονο¬ 
μίας, Οικονομικών και Εμπορίου, αποφασίζουμε: 

Άρθρο μόνο 

Καθορίζεται ανώτατο συνολικό ύψος των υποχρεώσεων που 
αναλαμβάνει ο Οργανισμός Ασφάλισης Εξαγωγικών Πιστώσεων 
για τις παρεχόμενες από αυτόν εγγυήσεις, ασφαλίσεις και αυτα¬ 
σφαλίσεις το ποσό των δραχμών εξήντα δισεκατομμυρίων 
(60.000.000.000). 

Στον Υπουργό Εθνικής Οικονομίας αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΔΗΜΗΤΡΗΣ ΤΣΟΒΟΛΑΣ 

ΕΜΠΟΡΙΟΥ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 411 (3) 

Ρύθμιση και οργάνωση του ενιαίου ειδικού δημόσιου βιβλίου κα- 
ταχώρησης των συμβάσεων κοινοκτημοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 1403 παράγραφος 2 και 1414 του Αστικού Κώ¬ 
δικα, όπως αυτά αντικαταστάθηκαν από το άρθρο 15 του Νόμου 
1329/1983 «Κύρωσης ως Κώδικα του Σχεδίου Νόμου: εφαρ¬ 
μογή της συνταγματικής αρχής της ισότητας ανδρών και γυναι¬ 
κών στον Αστικό Κώδικα, τον Εισαγωγικό του Νόμο, την Εμπο¬ 
ρική Νομοθεσία και τον Κώδικα Πολιτικής Δικονομίας, καθώς 
και μερικός εκσυγχρονισμός των διατάξεων του Αστικού Κώδικα 
που αφορούν το Οικογενειακό Δίκαιο». 

β) Το άρθρο 55 του ίδιου παραπάνω Νόμου 1329/1983. 
γ) Τη γνωμοδότηση με αριθμό 86/1989 του Συμβουλίου της 
πικρατείας. 

■ Μετά από πρόταση του Υπουργού Δικαιοσύνης αποφασί¬ 
ζουμε: 

Άρθρο 1. 

1. Συνιστάται στη Γραμματεία του Πρωτοδικείου της Αθήνας 
ειδικό δημόσιο βιβλίο Κοινοκτημοσύνης, όπου καταχωρίζονται 
τα, σύμφωνα με το άρθρο 1403 του Αστικού Κώδικα καταρτιζό¬ 
μενα σε ολόκληρη την επικράτεια, συμβόλαιο κοινοκτημοσύ¬ 
νης. 

2. Οι καταχωρήσεις των συμβολαίων κοινοκτημοσύνης στο 
Βιβλίο της προηγούμενης παραγράφου γίνονται με αίτηση 
οποιουδήποτε έχει έννομο συμφέρον. Την καταχώριση μπορεί να 
ζητήσει και ο συμβολαιογράφος που συνέταξε το σχετικό συμβό¬ 
λαιο. Καταχώριση συστατικού συμβολαίου κοινοκτημοσύνης δε 
γίνεται χωρίς την προσκόμιση και της ληξιαρχικής πράξης τέλε¬ 
σης, του γάμου μεταξύ των προσώπων που συμβάλλονται στο 
συμβόλαιο. 

3. Οι τροποποιητικές του αρχικού συστατικού συμβολαίου ή οι 
καταργητικές της κοινοκτημοσύνης πράξεις κατά τα άρθρα 
1411 έως 1414 του Αστικού Κώδικα σημειώνονται, επίσης με 
αίτηση των ενδιαφερομένων, στο περιθώριο της σελίδας του βι¬ 


βλίου, όπου έχει καταχωριστεί το αρχικό συμβόλαιο. Αν πρόκει¬ 
ται για περίπτωση διαζυγίου, ακύρωσης του γάμου ή δικαστικής 
λύσης της κοινοκτημοσύνης κατά το άρθρο 1413 του Αστικού 
Κώδικα, μαζί με τη σχετική δικαστική απόφαση υποβάλλονται 
για να καταχωριστούν στο περιθώριο του σχετικού βιβλίου και 
επικυρωμένα αντίγραφα της σχετικής αγωγής καθώς και της 
πράξης επίδοσής της. 

Άρθρο 2. 

1. Οι καταχωρίσεις των συστατικών πράξεων της κοινοκτημο¬ 
σύνης γίνονται στο γενικό βιβλίο εκθέσεων που υποχρεούται να 
τηρεί ο εκάστοτε αρμόδιος γραμματέας του Πρωτοδικείου της 
Αθήνας. Κάθε σχετική εγγραφή, που υποβάλλεται στη Γ ραμμα¬ 
τεία αυτού του Δικαστηρίου, παίρνει, μόλις Λαραληφθεί η αίτηση 
και με τη σειρά της παραλαβής της, αύξοντα αριθμό και συντάσ- 
σεται αμέσως έκθεση για την κατάθεση, η οποία καταχωρίζεται 
με την αριθμητική της σειρά στο βιβλίο εκθέσεων. 

2. Τα βιβλία εκθέσεων της προηγούμενης παραγράφου αποτε¬ 
λούνται από βιβλιοδετημένους τόμους που περιλαμβάνουν κατ’ 
ανώτατο όριο διακόσια φύλλα, αριθμημένα κατά σελίδα. Σε κάθε 
τόμο σημειώνεται ο αύξοντας αριθμός του. Κάθε φύλλο μονογρά- 
φεται και στο τέλος του τόμου σημειώνεται ολογράφως ο αριθμός 
των σελίδων του και τίθεται η υπογραφή του Προϊσταμένου του 
Πρωτοδικείου της Αθήνας. Τα βιβλία χορηγούνται από το 
Υπουργείο Δικαιοσύνης. 

3. Κάθε σελίδα του βιβλίου εκθέσεων διαιρείται σε πέντε στή¬ 
λες. Στην πρώτη στήλη σημειώνεται ο αύξοντας αριθμός, που 
κάθε χρόνο αρχίζει από τη μονάδα. Στη δεύτερη στήλη σημειώνε¬ 
ται ο αριθμός και το έτος που συντάχθηκε το προσκομιζόμενο συ¬ 
στατικό συμβόλαιο κοινοκτημοσύνης καθώς και το ονοματεπώ¬ 
νυμο και η έδρα του συμβολαιογράφου που το συνέταξε. Στην 
τρίτη στήλη σημειώνονται τα ονοματεπώνυμα των συζύγων που 
συνέστησαν την κοινοκτημοσύνη. Στην τέταρτη στήλη σημειώνε¬ 
ται η χρονολογία τέλεσης του γάμου τους, καθώς και ο αριθμός 
και η χρονολογία της σχετικής ληξιαρχικής πράξης. Στην πέ¬ 
μπτη στήλη αναγράφονται ο τόμος όπου θα καταχωρισθεί, σύμ¬ 
φωνα με το άρθρο 4 του παρόντος, το σχετικό συμβόλαιο σύστα¬ 
σης της κοινοκτημοσύνης, καθώς και ο αριθμός της καταχώρι¬ 
σης. 

4. Στο άκρο δεξιό του βιβλίου της πρώτης παραγράφου του 
παρόντος άρθρου αφήνεται ικανός χώρος, για να αποτελέσει το 
περιθώριο όπου, υπό τον τίτλο «μεταβολές», θα αναγράφονται ο 
αριθμός και η χρονολογία των συμβολαίων που τυχόν τροπο¬ 
ποιούν ή καταργούν την κοινοκτημοσύνη που έχει συσταθεί, τα 
ονοματεπώνυμα και η έδρα των συμβολαιογράφων που τα συνέ¬ 
ταξαν καθώς και ο αριθμός, η χρονολογία και το είδος των κα- 
ταργητικών πράξεων για τις οποίες γίνεται λόγος στο άρθρο 
1414 του Αστικού Κώδικα. Εφόσον πρόκειται για περίπτωση 
διαζυγίου, ακύρωσης του γάμου ή δικαστικής λύσης της κοινο¬ 
κτημοσύνης κατά το άρθρο 1413 του Αστικού Κώδικα, θα πρέ¬ 
πει να αναγράφονται και ο αριθμός και η χρονολογία της πράξης 
επίδοσης της σχετικής αγωγής, καθώς και το ονοματεπώνυμο 
και η έδρα του δικαστικού επιμελητή που έκανε τη σχετική επί¬ 
δοση. Στο περιθώριο του βιβλίου σημειώνεται, εφόσον υποβληθεί, 
και η ληξιαρχή πράξη θανάτου του οποιουδήποτε από τους συζύ¬ 
γους, στους οποίους αναφέρεται το καταχωρισμένο συμβόλαιο 
κοινοκτημοσύνης. Σημειώνονται, τέλος, και τα στοιχεία των συμ¬ 
βολαίων που υποβάλλονται με πρωτοβουλία οποιουδήποτε από 
τους συζύγους ή του αρμόδιου συμβολαιογράφου και με τα οποία 
είτε αποκτώνται από τον ένα σύζυγο ή και τους δύο από κοινού 
οποιαδήποτε περιουσιακά στοιχεία (ακίνητα ή κινητά) με δήλωση 
του ή των αποκτώντων ότι η απόκτηση έγινε με μέσα της κοινής 

περιουσίας είτε εκποιούνται περιουσιακά στοιχεία της κοινής πε¬ 
ριουσίας, καθώς και άλλη μονομερής ή κοινή δήλωση των συζύ¬ 
γων με την οποία δηλώνεται η μονομερής ή από κοινού από¬ 
κτηση, με μέσα της κοινής περιουσίας, οποιοσδήποτε περιουσια¬ 
κού στοιχείου ή η εκποίηση περιουσιακού στοιχείου της κοινής 
περιουσίας. 

Άρθρο 3. 

1. Οι καταχωρίσεις των εγγράφων, για τα οποία γίνεται λόγος 
στο προηγούμενο άρθρο, ενεργούνται με βάση περίληψη, που 
προσκομίζεται από αυτόν που υποβάλλει τη σχετική αίτηση και 
που περιέχει τα στοιχεία που αναφέρονται στις επόμενες παρα¬ 
γράφους. 

2. Η περίληψη για την καταχώριση των συστατικών πράξεων 
κοινοκτημοσύνης πρέπει να περιέχει κατά σειρά: α) τον αριθμό 
και το έτος του συστατικού συμβολαίου καθώς και το ονοματεπώ¬ 
νυμο και την έδρα του συμβολαιογράφου που το συνέταξε β) τα 
ονοματεπώνυμα των συζύγων τους οποίους αφορά η σχετική 
πράξη με όλα τα κατά το νόμο στοιχεία της αστυνομικής τους 
ταυτότητας γ) τον αριθμό, την ημερομηνία και τα λοιπά στοιχεία 
της ληξιαρχικής πράξης του γάμου τους δ) συνοπτική αλλά 
πλήρη περιγραφή της έκτασης της κοινοκτημοσύνης που συνε- 
στήθη, με ιδιαίτερη μνεία των κατά τη σύστασή της υφισταμένων 
περιουσιακών στοιχείων των συζύγων τα οποία τυχόν, υπάγονται 
κατά το συμβόλαιο στην κοινοκτημοσύνη και ε) την τυχόν γινό¬ 
μενη στο συμβόλαιο, κατά παρέκκληση από τις διατάξεις που 
ρυθμίζουν την κοινωνία, ρύθμιση της χρήσης, της κάρπωσης, της 
διοίκησης και της διάθεσης των κοινών πραγμάτων. 

3. Η περίληψη των τροποποιητικών συμβολαίων υφιστάμενης 
κοινοκτημοσύνης πρέπει να περιέχει κατά σειρά: α) τον αριθμό 
και το έτος του σχετικού συμβολαίου καθώς και το ονοματεπώ¬ 
νυμο και την έδρα του συμβολαιογράφου που το συνέταξε β) τα 
ονοματεπώνυμα των συζύγων τους οποίους αφορά η σχετική 
πράξη με όλα τα κατά το νόμο στοιχεία της αστυνομικής ταυτό¬ 
τητάς και γ) συνοπτική περιγραφή της τροποποίησης που επιχει- 
ρείται. 

. 4. Η περίληψη των κατά το άρθρο 1412 του Αστικού Κώδικα 
καταργητικών συμβολαίων πρέπει να περιλαμβάνει, εκτός από 
τις πληροφορίες υπό τα στοιχεία α και β της προηγούμενης παρα¬ 
γράφου, και ρητή μνεία της δήλωση βουλήσεως των συζύγων να 
καταργήσουν της κοινοκτημοσύνη που έχουν συστήσει στις με¬ 
ταξύ τους περιουσιακές σχέσεις. , 

5. Η περίληψη των λοιπών καταργητικών πράξεων της κοινο¬ 
κτημοσύνης, που έχει συσταθεί, πρέπει να περιέχει κατά σειρά: α) 
τον αριθμό, το έτος και το είδος της σχετικής πράξης (τελεσίδικης 
απόφασης που κηρύσσει την αφάνεια ή την πτώχευση του ενός 
από τους συζύγους, αμετάκλητης απόφασης που απαγγέλλει το 
διαζύγιο ή ακυρώνει το γάμο, τελεσίδικης απόφασης που κηρύσ¬ 
σει τη λύση της κοινοκτημοσύνης, για έναν από τους λόγους του 
άρθρου 1413 του Αστικού Κώδικα) β) εφόσον πρόκειται για περί¬ 
πτωση διαζυγίου, ακύρωσης του γάμου ή δικαστικής λύσης της 
κοινοκτημοσύνης κατά το άρθρο 1413 του Αστικού Κώδικα, τα 
στοιχεία της σχετικής αγωγής καθώς και της πράξης επίδοσής 
της και γ) τα ονοματεπώνυμα των συζύγων, τους οποίους αφορά 
ή εν λόγω καταργητική πράξη, με όλα τα κατά το νόμο στοιχεία 
της αστυνομικής ταυτότητάς τους. 

6. Η περίληψη, που αποτελεί ιδιαίτερο έγγραφο, καταρτίζεται 
και υπογράφεται από το συμβολαιογράφο που συνέταξε τη σχε¬ 
τική συστατική, τροποποιητική ή καταργητική πράξη, ο οποίος 
και ευθύνεται για την τυχόν ασυμφωνία μεταξύ της περίληψης 
και του συμβολαίου που πρόκειται να καταχωριστεί. Αν πρόκειται 
για περίπτωση των άρθρων 1411 ή 1413 του Αστικού Κώδικα, 


η περίληψη συντάσσεται και υπογράφεται από τον πληρεξούσιο 
δικηγόρο. Αν η συστατική, η τροποποιητική ή η καταργητική 
πράξη της κοινοκτημοσύνης έχουν συνταχθεί ή εκδοθεί από αλλο¬ 
δαπή αρχή, την περίληψη συντάσσει συμβολαιογράφος ή δικηγό¬ 
ρος. 

Άρθρο 4. 

Μετά την καταχώριση που προβλέπεται από τα προηγούμενα 
άρθρα, οι αιτήσεις μαζί με τις περιλήψεις και τα λοιπά σχετικά έγ¬ 
γραφα τοποθετούνται σε ίδιους για την κάθε ατομική περίπτωση 
(σύστασης, τροποποίησης, κατάργησης της κοινοκτημοσύνης) 
φακέλλους κατ’ αύξοντα αριθμό και βιβλιοδετούνται εκάστοτε σε 
ίδιον, ενιαίο για όλες τις περιπτώσεις, τόμο μόλις συμπληρώνεται 
η πεντηκοντάδα ή εκατοντάδα. . 

Άρθρο 5. 

1. Ο αρμόδιος γραμματέας του Πρωτοδικείου της Αθήνας 
υποχρεούται να τηρεί γενικό αλφαβητικό ευρετήριο των εγγάμων 
προσώπων τα οποία έχουν συστήσει κοινοκτημοσύνη στις μεταξύ 
τους περιουσιακές σχέσεις. Η καταχώριση των κατά το νόμο 
επωνύμων των δύο συζύγων θα ενεργείται με απόλυτη λεξικο- 
γραφική σειρά, κατ’ ανάλογη εφαρμογή των οριζόμενων στο άρ¬ 
θρο 35 του βασιλικού διατάγματος αριθμός 533 της 14/21 Σε¬ 
πτεμβρίου 1963 «περί εκτελέσεως του άρθρου 10 του νομοθετι¬ 
κού διατάγματος υπ’ αριθμόν 4201/1961». 

2. Το γενικό (αλφαβητικό ευρετήριο συνίσταται από ονομα¬ 
στικά δελτία πινακίδων που κατατάσσονται, με την οριζόμενη 
στην προηγούμενη παράγραφο αλφαβητική σειρά, σε δελτιοθήκη. 
Κάθε δελτίο φέρει στην κεφαλή του: α) το επώνυμο, το όνομα, το 
πατρώνυμο και το μητρώνυμο του ενδιαφερομένου, το όνομα και 
το επώνυμο του ή της συζύγου του και σε περίπτωση μεταβολής 
του επωνύμου των εν λόγω προσώπων, και το νέο επώνυμό τους. 

3. Το κάτω από την επικεφαλίδα τμήμα του δελτίου διαιρείται 
σε τρεις στήλες. Στην πρώτη στήλη σημειώνεται ο αύξοντας αριθ¬ 
μός με τον οποίο έχει καταχωριστεί η σχετική συστατική πράξη 
στο βιβλίο των εκθέσεων. Στη δεύτερη στήλη, αναγράφονται ο 
τόμος και ο αριθμός όπου έχει καταχωριστεί η συστατική πράξη. 
Στην τρίτη στήλη αναγράφονται οι τυχόν μεταβολές (τροποποί¬ 
ηση ή κατάργηση της κοινοκτημοσύνης), ο τόμος και ο αριοΥός 
όπου έχει καταχωριστεί η σχετική πράξη καθώς και ότι άλλο ση^ 
μειώνεται στο περιθώριο του γενικού βιβλίου εκθέσεων κατά την 
παράγραφο 4 του άρθρου 2. 

Άρθρο 6. 

Το παρόν διάταγμα αρχίζει να ισχύει, όσον αφορά μεν την 
έναρξη της οργάνωσης του συνιστώμενου με το άρθρο 1 Ειδικού 
Δημόσιου Βιβλίου Κοινοκτημοσύνης, από την ημέρα που θα δη- 
μοσιευθεί στην Εφημερίδα της Κυβέρνησης και όσον αφορά την 
έναρξη της λειτουργίας του εν λόγω Βιβλίου, ένα έτος μετά τη 
σχετική δημοσίευση. 

Στον Υπουργό της Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 

Σύσταση Διευθύνσεων Διαχείρισης Υδατικών Πόρων Δυτικής 
Μακεδονίας, Κεντρικής Μακεδονίας, Ανατολικής Μακεδονίας 
και Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το ν. 1558/1985 (ΦΕΚ Α 137) «Κυβέρνηση και Κυβερ¬ 
νητικά Όργανα». 

2. Το Π.Δ. 238/1979 (ΦΕΚ Α 66) «Οργανισμός του Υπουρ¬ 
γείου Βιομηχανίας και Ενέργειας», 

3. Το Π.Δ. 675/1982 (ΦΕΚ Α 141) «Υπαγωγή υπηρεσιών 
και μεταφορά προσωπικού στο Υπουργείο Ενέργειας και Φυσι¬ 
κών Πόρων». 

4. Το ν. 1739/1987 (ΦΕΚ Α 201) «Διαχείριση των υδατι¬ 
κών πόρων και άλλες διατάξεις» και ειδικότερα τα άρθρα 1 (παρ. 
4), 3 (παρ. 5), 4 (παρ. 5,6), 7 (παρ. 4), 8 (παρ. 2), 9 (παρ. 1, 2, 
5,6,7,8), 11(παρ. 1,4,7) και 12 (παρ. 2) του νόμου αυτού, 

5. Την 347/1989 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνη¬ 
σης, Εσωτερικών, Οικονομικών και Βιομηχανίας Ενέργειας και 
Τεχνολογίας, αποφασίζουμε: 

, ■ . Άρθρο 1 

Σύσταση Περιφερειακών Υπηρεσιών 

1. Συνιστώνται Διευθύνσεις Διχείρισης Υδατικών Πόρων Δυτι¬ 
κής Μακεδονίας, Κεντρικής Μακεδονίας, Ανατολικής Μακεδο¬ 
νίας και Θράκης. 

2. Η χωρική αρμοδιότητα της κάθε μιας από τις τέσσερις αυ¬ 
τές υπηρεσίες προσδιορίζεται με βάση τα αντίστοιχα υδατικά δια¬ 
μερίσματα (υπ’ αριθ. 9, 10,11 και 12), όπως αυτά καθορίζονται 
στο ν. 1739/87 (άρθρο 1, παρ. 4 και χάρτης και συνοδεύει το 
νόμο). 

Συγκεκριμένα: 

α. Τα ακριβή όρια του υδατικού διαμερίσματος της Δυτικής 
Μακεδονίας αποτελούν: 

Προς βορρά, η γραμμή των συνόρων Ελλάδας-Γιουγκοσλα- 
βίας από το τριεθνές της Μεγάλης Πρέσπας μέχρι και την κορυφή 
Σκρά. 

Βορειοανατολικά, ο υδροκρίτης μεταξύ των λεκανών Αλιάκμο- 
να-Αξιού και ανατολικά, η συνέχεια του υδροκρίτη μεταξύ των 
λεκανών Αλιάκμονα-Λουδία. Ειδικότερα, αρχίζοντας από την 
κορυφή Σκρά, τα ανατολικά όρια αποτελούν ο υδροκρίτης μεταξύ 
υδρογραφικού δικτύου πεδιάδας Αριδαίας - λεκάνης Αξιού, ο 
υδροκρίτης μεταξύ υδρογραφικού δικτύου Αριδαίας-λεκάνης 
Λουδία, το ανατολικό πρανές του ποταμού Μογλενίτσα και στη 
συνέχεια η ανατολική πλευρά της περιφερειακής τάφρου του 
Αλιάκμονα καταλήγοντας στο Θερμαϊκό κόλπο από την ανατο¬ 
λική πλευρά του δέλτα του Αλιάκμονα. 

Δυτικά, η γραμμή των συνόρων Έλλάδας-Αλβανίας από το 
τριεθνές της Μεγάλης Πρέσπας μέχρι την κορυφή του Γράμμου 
και από εκεί ο υδροκρίτης μεταξύ των λεκανών Αλιάκμονα- 
Αώου. 

Νότια, ο υδροκρίτης μεταξύ των λεκανών Αλιάκμονα- 
Πηνειού, στη συνέχεια ο υδροκρίτης μεταξύ των λεκανών Μαυρο- 
νερίου-Πηνειού, Χελοποτάμου-Πηνειού και τέλος ο υδροκρίτης 
μεταξύ των λεκανών Παλιορουμάνας-Ζηλιάνας, που καταλήγει 
στο Θερμαϊκό κόλπο. 

Δηλαδή το υδατικό διαμέρισμα της Δυτικής Μακεδονίας περι¬ 


λαμβάνει: Τη λεκάνη του ποταμού Αλιάκμονα, την κλειστή λε¬ 
κάνη Πτολεμαϊδας το τμήμα της ανάντι λεκάνης Αξιού (περιοχής 
Φλώρινας), τη λεκάνη Μαυρονερίου, την κλειστή λεκάνη Πρε- 
σπών, τη λεκάνη του Χέλοποτάμου και τις λεκάνες των παραλια¬ 
κών ρευμάτων, που βρίσκονται μέσα , στα παραπάνω όρια. 

Επομένως το υδατικό διαμέρισμα της Δυτικής Μακεδονίας πε¬ 
ριλαμβάνει την περιφέρεια της Δυτικής Μακεδονίας πλην μικρού 
μέρους της, σημαντικό μέρος της περιφέρειας Κεντρικής Μακε¬ 
δονίας και μικρό μέρος της περιφέρειας Θεσσαλίας. 

β. Τα ακριβή όρια του υδατικού διαμερίσματος της Κεντρικής 
Μακεδονίας αποτελούν: 

, Προς βορρά, η γραμμή των συνόρων Ελλάδας-Γιουγκοσλα- 
βίας από την κορυφή Σκρά μέχρι την τομή με τον υδροκρίτη με¬ 
ταξύ .κλειστής λεκάνης Δοϊράνης-λεκάνης Στρυμώνα. 

Βορειανατολικά, ο υδροκρίτης μεταξύ κλειστής Δοϊράνης- 
λεκάνης Στρυμόνα και στην συνέχεια ανατολικά, ο υδροκρίτης 
μεταξύ των λεκανών Γαλλικού-Στρυμώνα, λιμένα Θεσσαλονί- 
κης-Στρυμώνα, λιμνών Θεσσαλονίκης - παραλιακών ρευμάτων 
(παραπλεύρως λεκάνης Στρυμώνα) όπου, μέσω της υψηλής Ρά¬ 
χης (βόρεια των Στενών Ρεντίνας) καταλήγει στον κόλπο του Ορ¬ 
φανού. 

Δυτικά, ο υδροκρίτης μεταξύ των λεκανών Αξιού-Αλιάκμονα 
και των Λουδία-Αλιάκμονα, όπως αναλυτικότερα περιγράφονται 
στα όρια του γειτονικού διαμερίσματος της Δυτικής Μακεδονίας, 
καταλήγοντας στο Θερμαϊκό κόλπο. 

Δηλαδή το υδατικό διαμέρισμα της Κεντρικής Μακεδονίας πε¬ 
ριλαμβάνει τις λεκάνες των λιμνών Θεσσαλονίκης, των ποταμών 
Αξιού, Λουδία, Γαλλικού, Χαβριά, Ανθεμούντος, Ολύνθιου και 
Ασπρόλακκα, την κλειστή λεκάνη Δοϊράνης και τις λεκάνες των 
παραλιακών ρευμάτων που βρίσκονται μέσα στα παραπάνω όρια. 

Επομένως το υδατικό διαμέρισμα της Κεντρικής Μακεδονίας 
αποτελεί το κύριο μέρος της αντίστοιχης περιφέρειας. 

γ. Τα ακριβή όρια του υδατικού διαμερίσματος της Ανατολι¬ 
κής Μακεδονίας αποτελούν. 

Προς βορρά, η γραμμή των συνόρων Ελλάδας-Γιουγκοσλα- 
βίας, από τον υδροκρίτη της κλειστής λεκάνης Δοϊράνης-λεκάνης 
Στρυμώνα και στη συνέχεια η γραμμή των συνόρων Ελλάδας- 
Βουλγαρίας μέχρι την τομή της με τον υδροκρίτη μεταξύ κλει¬ 
στής λεκάνης Οχυρού-λεκάνης Νέστου. 

· . Ανατολικά, ο υδροκρίτης μεταξύ . των λεκανών Οχυρού- 
Νέστου, στη συνέχεια ο υδροκρίτης μεταξύ των λεκανών Στρυ- 
μώνα-Νέστου, ρεύματος Νέας Καρβάλης-Νέστου και ο υδροκρί¬ 
της μεταξύ του ρεύματος Νέας Καρβάλης - παραλιακών ρευμά¬ 
των πεδιάδας Χρυσούπολης που καταλήγει στον κόλπο της Κα¬ 
βάλας. 

Δυτικά ο υδροκρίτης μεταξύ λεκάνης Στρυμώνα - κλειστής λε¬ 
κάνης Δοϊράνης, στη συνέχεια ο μεταξύ των λεκανών Στρυμώνα- 
Γαλλικού, Στρυμώνα-λιμνών Θεσσαλονίκης που καταλήγει στον 
κόλπο του Ορφανού, όπως αναλυτικότερα περιγράφονται πιο 
πάνω στο γειτονικό διαμέρισμα της Κεντρικής Μακεδονίας. 

Δηλαδή το υδατικό διαμέρισμα της Ανατολικής Μακεδονίας 
περιλαμβάνει τις λεκάνες των ποταμών Στρυμώνα-Αγγίτη, 
Μαρμαρά, του ρεύματος Νέας Καρβάλης, την κλειστή λεκάνη 
Οχυρού, καθώς και τις λεκάνες των παραλιακών ρευμάτων κατά 
μήκος των κόλπων Ορφανού και Καβάλας, που βρίσκονται μέσα 
στα παραπάνω όρια. 

Επομένως το υδατικό διαμέρισμα της Ανατολικής Μακεδονίας 
περιλαμβάνει μέρος της περιφέρειας Κεντρικής Μακεδονίας και 
μέρος της περιφέρειας Ανατολικής Μακεδονίας και Θράκης. 

δ. Τα ακριβή όρια του ηπειρωτικού τμήματος του υδατικού 
διαμερίσματος της Θράκης αποτελούν: 

Προς βορρά, η γραμμή των συνόρων Ελλάδας-Βουλγαρίας, 

από την τομή της με τον υδροκρίτη μεταξύ της λεκάνης Νέστου- 
κλειστής λεκάνης Οχυρού, μέχρι το τριεθνές του Εβρου. 

Ανατολικά, η γραμμή των συνόρων Ελλάδας-Τουρκίας, από 
το τριεθνές του Έβρου μέχρι τον κόλπο του Αίνου. 

Δυτικά, ο υδροκρίτης μεταξύ της λεκάνης Νέστου-κλειστής λε¬ 
κάνης Οχυρού, στη συνέχεια ο υδροκρίτης μεταξύ των λεκανών 
Νέστου-Στρυμώνα, Νέστου-ρεύματος Νέας Καρβάλης και ο 
υδροκρίτης μεταξύ των παραλιακών ρευμάτων πεδιάδας Χρυ- 
σούπολης ρεύματος Νέας Καρβάλης, που καταλήγει στον κόλπο 
της Καβάλας. 

Δηλαδή το υδατικό διαμέρισμα της Θράκης περιλαμβάνει τις 
λεκάνες των ποταμών Έβρου, Νέστου, Φιλιουρή, ^ηρορέμματος, 
των ρευμάτων Ξάνθης, Κομοτηνής, Λουτρού, Ποταμού, Ασπρο- 
πόταμου, Λασποπόταμοϋ, την κλειστή λεκάνη Βιστωνίδας, τις 
λεκάνες των παραλιακών ρευμάτων, που βρίσκονται μέσα στα 
παραπάνω όρια, καθώς και τα νησιά Θάσο και Σαμοθράκη. 

Επομένως το υδατικό διαμέρισμα της Θράκης αποτελεί μέρος 
της Περιφέρειας Ανατολικής Μακεδονίας και Θράκης. 

3. Έδρα της κάθε μιας από τις Διευθύνσεις Διαχείρισης Υδατι¬ 
κών Πόρων, που συνιστώνται, ορίζεται για τη Δυτική Μακεδονία 
η Κοζάνη, για την Κεντρική Μακεδονία η Θεσσαλονίκη, για την 
Ανατολική Μακεδονία η Καβάλα και για τη Θράκη η Κομοτηνή. 

1. Κάθε μια απο τις· Διευθύνσεις Διαχείρισης Υδατικών Πό¬ 
ρων, που συνιστώνται συγκροτείται από τα παρακάτω Τμήματα: 

Α’ Τμήμα Προγραμαμτισμού 
Β' Τμήμα μελετών και Τεκμηρίωσης 

2. Οι αρμοδιότητες της κάθε Διεύθυνσης είναι οι παρακάτω 
και κατανέμονται μεταξύ των Τμημάτων ως εξής: 

α. Τμήμα Α’ Προγραμματισμού: 

Εξειδικεύει στο υδατικό διαμέρισμα την εθνική πολιτική της 
χώρας, όπως αυτή καθορίζεται με κοινές υπουργικές αποφάσεις, 
από την κεντρική υπηρεσία και ελέγχει την εφαρμογή της. 

Υποβάλλει στην κεντρική υπηρεσία του Υπουργείου Βιομηχα¬ 
νίας, Ενέργειας και Τεχνολογίας προτάσεις για την κατάρτιση 
του μεσοχρόνιου εθνικού προγράμματος ανάπτυξης των υδατι¬ 
κών πόρων, 

Καταρτίζει το μεσοχρόνιο πρόγραμμα ανάπτυξης των υδατι¬ 
κών πόρων στο υδατικό διαμέρισμα, όπως ορίζεται απο την ισχύ- 
ουσα νομοθεσία. 

Εξειδικεύει τα εγκεκριμένα μεσοχρόνια προγράμματα ανάπτυ¬ 
ξης των υδατικών πόρων του διαμερίσματος ανά λεκάνη απορ- 
ροής-ή άλλη υδατική περιοχή, καθορίζει τις προτεραιότητες χρή¬ 
σης, κατανέμει τους υδατικούς πόρους κατά χρήση και υποβάλλει 
για έγκριση τα εξειδικευμένα προγράμματα στις Περιφερειακές 
Επιτροπές Υδάτων του διαμερίσματος. 

Αποστέλλει τα προγράμματα αυτά στις γενικές γραμματείες 
των περιφερειών και τις νομαρχίες του διαμερίσματος για εφαρ¬ 
μογή- . 

Συντονίζει και εποπτεύει τις δραστηριότητες έρευνας, αξιοποί¬ 
ησης, χρήσης και προστασίας των υδατικών πόρων του διαμερί¬ 
σματος και ελέγχει την άσκηση των δικαιωμάτων και την εκπλή¬ 
ρωση των υποχρεώσεων που αφορούν στις υδατικές σχέσεις στην 
πριοχή της ευθύνης της. 

Εισηγείται τους όρους διαχείρισης των υδατικών πόρων και 
τον τρόπο κατανομής των δαπανών κατασκευής και λειτουργίας 
των έργων πολλαπλής χρήσης, που προγραμματίζονται σε επί¬ 
πεδο υδατικού διαμερίσματος. 

Γνωμοδοτεί προς τον νομάρχη, ή τους συναρμόδιους νομάρ¬ 
χες, για την απόδοση πλεονάζοντος υπολοίπου από δικαίωμα 
χρήσης νερού, που διατηρείται σε εφεδρείες άλλο πρόσωπο για 
την ίδια ή άλλη χρήση. 

Παρέχει γραμματειακή εξυπηρέτηση στην αντίστοιχη Περιφε¬ 


ρειακή Επιτροπή Υδάτων. 

β. Τμήμα Β' Μελετών και Τεκμηρίωσης. 

Μεριμνά για την αναγνώριση, απογραφή και χαρτογράφηση 
των υδατικών πόρων διαμερίσματος, καθώς και για τη συγκέ¬ 
ντρωση, επεξεργασία και τεκμηρίωση των σχετικών στοιχείων 
και τηρεί σχετικό αρχείο. 

Μεριμνά για την εκτίμηση και αξιολόγηση των υδατικών πό¬ 
ρων του διαμερίσματος, με βάση τα παραπάνω στοιχεία. 

Επεξεργάζεται προγράμματα για την εξασφάλιση της κανονι¬ 
κής ανανέωσης, της προστασίας των αποθεμάτων και της μεγι¬ 
στοποίησης της εκμετάλλευσης των υδροφορέων. 

Επεξεργάζεται στοιχεία για τον καθορισμό της ελάχιστης δια¬ 
τηρητέας παροχής σε ποταμούς και το ελάχιστο ύψος στάθμης σε 
λίμνες. ' 

Επεξεργάζεται στοιχεία για τον προσδιορισμό, κατά χρήση, 
των ανώτατων και κατώτατων ορίων των αναγκαίων ποσοτή¬ 
των και της κατάλληλης ποιότητας για ορθολογική χρήση νερού 
στο χώρο ευθύνης της. 

Συντάσσει τα υδατικά ισοζύγια κατά λεκάνή απορροής και κα¬ 
ταρτίζει το ισοζύγιο προσφοράς-ζήτησης νερού. Τα ισοζύγια 
αυτά αποστέλλει στην κεντρική υπηρεσία, που επιφέρει τις απα¬ 
ραίτητες τροποποιήσεις για την εξισορρόπηση των διαπερκρερει- 
κών σχέσεων. 

Εκπονεί ή αναθέτει, σύμφωνα με τις κείμενες διατάξεις, την 
εκπόνηση των αναγκαίων μελετών για την άσκηση των αρμοδιο¬ 
τήτων και των δύο Τμημάτων, μεταξύ των οποίων και μελέτες 
για τη διευθέτηση της φυσικής προσφοράς του νερού σε σχέση με 
τη ζήτηση σε ελλειμματικές περιοχές ή για την αντιμετώπιση 
πλεονάσματος νερού που μπορεί να προκαλέσει ζημιές.. 

Εισηγείται στην αρμόδια κατά κατηγορία χρήσης αρχή για τη 
χορήγηση ή όχι άδειας εκτέλεσης έργου αξιοπρίησης των υδατι¬ 
κών πόρων από φυσικά και νομικά πρόσωπα ιδιωτικού δικαίου, 
που δεν περιλαμβάνονται στο δημόσιο τομέα. 

Εκδίδει άδειες πολλαπλής χρήσης νερού. 

Προτείνει την ανάκληση της άδειας χρήσης νερού στην αρμό¬ 
δια αρχή που την εξέδωσε, εάν οι υδατικοί πόροι πού αποδεσμεύο- 
νται θα αποδοθούν σε χρήσεις που απαιτούν ανώτερη ποιότητα 
νερού. 

Εισηγείται στον οικείο νομάρχη την κατάργηση ή τον περιορι¬ 
σμό του δικαιώματος χρήσης νερού για ύδρευση, αν οι ανάγκες 
του δικαιούχου ικανοποιούνται, ή αν η άσκηση του δικαιώματος 
επεκτείνεται πέραν από το αναγκαίο. * \ 

Εποπτεύει και ελέγχει σε συνεργασία με τον νομάρχη, την κα\ 
τάσταση των εγκαταστάσεων δημόσιων ή ιδιωτικών φορέων, που 
διαχειρίζονται τα νερά κοινής ωφέλειας. 

Καθορίζει σε συνεργασία με τις υπηρεσίες των Υπουργείων Γε¬ 
ωργίας και Περιβάλλοντος, Χωροταξίας και Δημόσιων Εργων, 
τις ποσότητες νερού που απαιτούνται.για την κάλυψη των ανα¬ 
γκών προστασίας και διατήρησης του υδατικού οικοσυστήματος 
και μεριμνά για την ένταξη των ποσοτήτων αυτών στα προγράμ¬ 
ματα ανάπτυξης των υδατικών πόρων του διαμερίσματος. 

Προτείνει στους κατά περίπτωση αρμόδιους νομάρχες την επι¬ 
βολή περιορισμών ή άλλων μέτρων στη χρήση επιφανειακών και 
υπόγειων υδατικών πόρων, αν αυτό κριθεί αναγκαίο. Υποβάλλει 
την παραπάνω πρόταση στον υπουργό Βιομηχανίας, Ενέργειας 
και Τεχνολογίας, μετά παρέλευση δύο μηνών από την υποβολή 
της στο νομάρχη και εφόσον οι προτεινόμενοι περιορισμοί ή τα μέ¬ 
τρα δεν έχουν επιβληθεί. 

Εγκρίνει σε συνεργασία με άλλους φορείς, κατασκευές και ερ¬ 
γασίες που αλλοιώνουν την ποσοτική ή και ποιοτική κατάσταση 
των υδατικών πόρων. ■ , 



4216 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Προσφέρει στη Διεύθυνση την απαραίτητη για τη λειτουργία 
της διοικητική και οικονομική υποστήριξη. 

Άρθρο 3; 

Κατανομή θέσεων - Στελέχωση. 

1. Στο Υπουργείο Βιομηχανίας Ενέργειας Τεχνολογίας συνι- 
στώνται πενήντα δύο (52) θέσεις μόνιμου προσωπικού και δώ¬ 
δεκα (12) ειδικού επιστημονικού προσωπικού με σχέση Ιδιωτικού 
Δικαίου, που κατανέμονται σε κάθε μία από τις παραπάνω Διευ¬ 
θύνσεις όπως στη συνέχεια αναφέρεται: 


ΚΛΑΔΟΙ 


θέσεις 


Ειδιχάιηης Δυτ. θράχης Κεντ. Μαχ. Ανοπ. Μαχ. θράχης Σύνολο 


Α. Μόνιμοι 

ΠΕΙ Μηχανικών 2 

Πολιτικών Μηχανικών (I) 

Αγρονόμων Τοκογρίφων Μη¬ 
χανικών (1) 

ΠΕ3 Χημιχών - Γιωλόγων I 

Γιωλόγων (1) 

ΠΕ5 Γιωπόνων - Δααολόγων 2 

Γιωπόνων (I) 

Δααολόγων (1) 

ΠΕ6 Διοιχητιχοό-Οιχονομιχοό 1 

ΤΕ2 Πληροφορικής 1 

ΔΕΙ Διοιχτριχοϋ-Λογιατιχού 1 

ΔΕ2 Δαχτολογράφων-Στινογράφων 1 
ΔΕ3 Τιχνιχών 2 

Σχιίιαβτές έργων πολιτιχού 
Μηχαν. και Αρχιτϊχτονα (1) 

ΟΔηγών (1) 


2 2 2 8 

(1) (1) (1) (4) 

(1) (1) (1) (4) 

1 1 14 

(1) (1) (1) (4) 

2 2 2 8 

(1) (1) - (1) (4) 

(1) (1) (1) (4) 

1 1 14 

1 1 11 

1 1 11 

1 1 14 

2 2 2 8 

(1) (1) (1) (4) 

(1) (1) (1) (4) 


ΥΕ1 Επιμιληιών 
Κλητήρων 

ΥΕ3 Προσωπικού καθαριότητας 
Σύνολο Α' 


1 1 1 

(1) (1) 

1 1 1 

13 13 13 


1 1 

( 1 ) ( 1 ) 

1 4 

13 52 


Β. Ειδικό Επιστημονικό προοωιχό 
(Ιδιωτικού Διχαϊου) 

Τίρολόγοι 1 

Υδραυλικοί 1 

Τδρογιωλόγοι 1 


Σ/νολο Β' 3 

ΓΕΝΙΚΟ ΣΥΝΟΛΟ (Α+Β) 16 


1 1 

1 1 

1 1 

3 3 


1 4 

1 4 

1 4 

3 12 


16 


16 16 64 


2. Για την πλήρωση των θέσεων του μόνιμου προσωπικού 
ισχύει το Π.Δ. 194/88 (ΦΕΚ Α’84) «Καθορισμός των προσό¬ 
ντων διορισμού σε θέσεις των δημοσίων υπηρεσιών και νομικών 
προσώπων δημοσίου δικαίου». 

3. Για την πλήρωση των θέσεων του ειδικού επιστημονικού 
προσωπικού με σχέση εργασίας ιδιωτικού δικαίου απαιτείται 
πτυχίο ή δίπλωμα Πολιτικού Μηχανικού ή Αγρονόμου Τοπογρά¬ 
φου Μηχανικού Α.Ε.Ι. της ημεδαπής ή ισότιμο της αλλοδαπής 
και ειδική επιστημονική εξειδίκευση στην υδρολογία (4 θέσεις) 
και την υδραυλική (4 θέσεις), καθώς και πτυχίο Γεωλόγων 
Α.Ε.Ι. της ημεδαπής ή ισότιμο της αλλοδαπής και ειδική επιστη¬ 
μονική εξειδίκευση στην υδρογεωλογία (4 θέσεις), που αποδει- 


κνύεται σύμφωνα με τα οριζόμενα στο άρθρο 26 του Π.Δ. Η 
(ΦΕΚ Α’ 84) «Καθορισμός των προσώντων διορισμού σε θέσι 
των δημοσίων υπηρεσιών και νομικών προσώπων δημοσίου I 
καίου». 

4. Η στελέχωση των υπηρεσιών θα γίνεται με απόφαση τ 
Υπουργού Βιομηχανίας Ενέργειας και Τεχνολογίας, σύμφωνα 
τις υπάρχουσες εκάστοτε δυνατότητες κάλυψης κενών θέσει 
προσωπικού. 

5. Οι θέσεις του μόνιμου προσωπικού, που περιλαμβάνον- 
στο Π.Δ. 504/88 (ΦΕΚ Α' 226) «Σύσταση Διευθύνσεων Διαχ 
ρισης Υδατικών Πόρων Ηπείρου και Κρήτης» κατατάσσον 
στους παρακάτω κλάδους: 

ΠΕ 1 Διοικητικών, στον ΠΕ6 Διοικητικού - Οικονομικό 

ΠΕ 6 Πολιτικών Μηχανικών και ΠΕ 7 Αγρονόμων Τοπογρ 
φων Μηχανικών, στον ΠΕ 1 Μηχανικών 

ΠΕ 8 Γεωπόνων - Γεωλόγων, οι Γεωλόγοι στον ΠΕ 3 Χηι 
κών - Γεωλόγων, οι Γεωπόνοι στον ΠΕ 5 Γεωπόνων - Δασο/ 
γων 

ΤΕ 4 Πληροφορικής, στον ΤΕ 2 Πληροφορικής 

ΔΕ 2 Διοικητικών, στον ΔΕ 1 Διοικητικού - Λογιστικού 

ΔΕ 3 Δακτυλογράφων, στον ΔΕ2 Δακτυλογράφων - Στενό 
γράφων 

ΔΕ 4 Σχεδιαστών, στον ΔΕ 3 Τεχνικών 

Άρθρο 4. 

Προϊστάμενος Υπηρεσιών. 

1. Σε κάθε μία από τις ανωτέρω υπηρεσίες, που συνιστώντα 
προΐσταται υπάλληλος κλάδου ΠΕ ειδικότητας Πολιτικού Μηχο 
νικού ή Τοπογράφου Μηχανικού ή Γεωλόγου ή Γεωπόνου, τω 
δε Τμημάτων Α και Β αυτών υπάλληλος κλάδου ΠΕ ειδικότητα 
Πολιτικού Μηχανικού ή Τοπογράφου Μηχανικού ή Γεωλόγου 
Γεωπόνου, σύμφωνα με τους ορισμούς του Ν. 1586/198 
(ΦΕΚ 37 Α’ 86) και ειδικότερα του άρθρου 9, παρ. 10 αυτού. 

2. Η τοποθέτηση των προϊσταμένων των ανωτέρω υπηρεσιώ 
καθώς και των Τμημάτων Α και Β αυτών γίνεται με απόφασ 
του Υπουργού Βιομηχανίας, Ενέργειας και Τεχνολογίας. 

Άρθρο 5. 

Τελικές Διατάξεις. 

Η ισχύς του παρόντος αρχίζει από τη δημοσίευσή του σττ 
Εφημερίδα της Κυβέρνησης. 

Στον Υπουργό Βιομηχανίας, Ενέργειας και Τεχνολογίας ανο 
θέτουμε την δημοσίευση και εκτέλεση του παρόντος Διατάγμα¬ 
τος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΒΙΟΜ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΕΣΩΤΕΡΙΚΟΝ 

Α. ΠΕΠΟΝΗΣ ΠΑΝ. ΜΑΡΚΟΠΟΥΛΟΣ 

ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

— 

Καποδιστρίου 34 

$ “ 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β’ 

» 

10.000 

V) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

-στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

’ η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















